text: नई दिल्ली: इंडिया में हमले कराने के लिए पाकिस्तान की खुफिया एजेंसी आईएसआई सिख युवकों को आतंकी ट्रेनिंग दे रही है। गृह मंत्रालय के मुताबिक, कनाडा और अन्य जगहों पर रह रहे सिखों को भारत के खिलाफ गलत और झूठी जानकारी दी जा रही है। इन युवकों को दुर्भावनापूर्ण प्रोपेगेंडा में शामिल कर भारत के खिलाफ तैयार किया जा रहा है। गृह मंत्रालय ने संसदीय पैनल को बताया कि आईएसआई के ठिकानों पर इन युवाओं को ट्रेंड किया जा रहा है, ताकि वे भारत में आतंकी गतिविधियों को अंजाम दे सकें। यही नहीं, कनाडा और अन्य जगहों पर बसे हुए सिख युवाओं को भी भारत के खिलाफ भड़काया जा रहा है।